Niemand het nog verantwoordelikheid aanvaar vir die ontvoering van ’n groot groep skoolkinders in die weste van Kameroen nie.
Gewapende aanvallers het Maandag toegeslaan op ’n skool in die stad Bamenda, geleë in ’n Engelssprekende streek waar seperatiste vir ’n onafhanklike staat veg.
Intussen doen ’n video wat van die ontvoerde seuns wys, die ronde op sosiale media. Daar word geglo die video is deur die ontvoerders geneem. In die video noem die seuns hul name, waar hulle vandaan is, dat hulle deur die “Amba boys” ontvoer is en nie weet waar hulle is nie.
“In geheel is 81 mense ontvoer, insluitend die skoolhoof. Hulle is in die bosse ingeneem,” het ’n militêre bron gesê.